CELEX: 62008CA0569
Language: lv
Date: 2010-06-03 00:00:00
Title: Lieta C-569/08: Tiesas (otrā palāta) 2010. gada 3. jūnija spriedums ( Oberster Gerichtshof (Austrija) lūgums sniegt prejudiciālu nolēmumu) — Internetportal und Marketing GmbH/Richard Schlicht (Internets — Pirmā līmeņa domēns.eu — Regula (EK) Nr. 874/2004 — Domēna nosaukumi — Pakāpeniska reģistrācija — Īpašas rakstu zīmes — Spekulatīva un ļaunprātīga reģistrācija — “Ļaunprātības” jēdziens)

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/7
            
         Tiesas (otrā palāta) 2010. gada 3. jūnija spriedums (Oberster Gerichtshof (Austrija) lūgums sniegt prejudiciālu nolēmumu) — Internetportal und Marketing GmbH/Richard Schlicht
   
   (Lieta C-569/08) (1)
   
   (Internets - Pirmā līmeņa domēns.eu - Regula (EK) Nr. 874/2004 - Domēna nosaukumi - Pakāpeniska reģistrācija - Īpašas rakstu zīmes - Spekulatīva un ļaunprātīga reģistrācija - “Ļaunprātības” jēdziens)
   2010/C 209/10
   Tiesvedības valoda — vācu
   
      Iesniedzējtiesa
   
   
      Oberster Gerichtshof
   
   
      Lietas dalībnieki pamata procesā
   
   
      Prasītājs: Internetportal und Marketing GmbH
   
   
      Atbildētājs: Richard Schlicht
   
   
      Priekšmets
   
   Lūgums sniegt prejudiciālu nolēmumu — Oberster Gerichtshof (Austrija) — 21. panta 1. punkta a) un b) apakšpunkta, 2. un 3. punkta interpretācija Komisijas 2004. gada 28. aprīļa Regulā (EK) Nr. 874/2004, ar ko nosaka sabiedriskās kārtības noteikumus par pirmā līmeņa domēna.eu ieviešanu un darbību, kā arī principiem, kas reglamentē reģistrāciju (OV L 162, 40. lpp.) — Spekulatīva un negodīga reģistrācija — Jēdzieni “tiesības vai leģitīmas intereses” un “ļaunprātība” — Valsts preču zīmes, kas iegūta tikai, lai atļautu reģistrāciju pakāpeniskas reģistrācijas pirmajā fāzē, īpašnieka domēna reģistrācija — Domēni, kas būtiski atšķiras no preču zīmes, uz kuru pamata tie tikuši reģistrēti, jo ir izņemta īpašā zīme “&” — Preču zīme “&R&E&I&F&E&N&”
   
      Rezolutīvā daļa:
   
   
               1)
            
            
               Komisijas 2004. gada 28. aprīļa Regulas (EK) Nr. 874/2004, ar ko nosaka sabiedriskās kārtības noteikumus par pirmā līmeņa domēna.eu ieviešanu un darbību, kā arī principiem, kas reglamentē reģistrāciju, 21. panta 3. punkts ir jāinterpretē tādējādi, ka ļaunprātību var pierādīt arī ar apstākļiem, kuri nav uzskaitīti šīs tiesību normas a)–e) apakšpunktā;
            
         
               2)
            
            
               lai novērtētu, vai pastāv ļaunprātīga rīcība Regulas Nr. 874/2004 21. panta 1. punkta b) apakšpunkta izpratnē, lasot to kopā ar šī paša panta 3. punktu, valsts tiesai ir jāņem vērā visi būtiskie faktori, kam ir nozīme attiecīgajā lietā, īpaši apstākļi, kādos tika panākta preču zīmes reģistrācija, un apstākļi, kādos tika reģistrēts.eu pirmā līmeņa domēna nosaukums.
               Attiecībā uz apstākļiem, kādos tika panākta preču zīmes reģistrācija, valsts tiesai it īpaši ir jāņem vērā:
               
                           —
                        
                        
                           nolūks neizmantot preču zīmi tirgū, kurā tika lūgta tās aizsardzība;
                        
                     
                           —
                        
                        
                           preču zīmes noformējums;
                        
                     
                           —
                        
                        
                           fakts, ka ir ticis reģistrēts liels skaits citu preču zīmju, kuras atbilst sugas vārdiem, un
                        
                     
                           —
                        
                        
                           fakts, ka preču zīme tika reģistrēta īsu laiku pirms.eu pirmā līmeņa domēna nosaukumu pakāpeniskās reģistrācijas sākuma.
                        
                     Attiecībā uz apstākļiem, kādos tika reģistrēts.eu pirmā līmeņa domēna nosaukums, valsts tiesai it īpaši ir jāņem vērā:
               
                           —
                        
                        
                           īpašo rakstu zīmju vai pieturzīmju ļaunprātīga izmantošana Regulas Nr. 974/2004 11. panta izpratnē, lai piemērotu šajā pantā norādītos transkripcijas noteikumus;
                        
                     
                           —
                        
                        
                           reģistrācija šajā regulā paredzētās pakāpeniskās reģistrācijas pirmajā posmā, pamatojoties uz preču zīmi, kura tika iegūta pamata lietā minētajos apstākļos, un
                        
                     
                           —
                        
                        
                           fakts, ka tika iesniegts liels skaits reģistrācijas pieteikumu domēna nosaukumiem, kuri atbilst sugas vārdiem.
                        
                     
         
      (1)  OV C 69, 21.03.2009.